cyanic-selkie/wikianc huggingface dataset:
செங்கரும்பு
செங்கரும்பானது பொங்கல் விழாவில் படைக்கும் முக்கிய பொருளாக உள்ளது. இது பத்து மாத பயிர் ஆகும். இந்தக் கரும்பை பொங்கலுக்கு அறுவடை செய்யும் விதத்திலேயே நடவு செய்யப்படுகிறது. பெரும்பாலும் இது தமிழ்நாட்டின் சில மாவட்டங்களில் மட்டுமே பயிரிடப்படுகிறது. அங்கிருந்து பொங்கலுக்காக தமிழகம் எங்கும் கொண்டு செல்லப்படுகிறது. மேலும் தமிழர்கள் வாழும் கர்நாடகம், ஆந்திரம், மகாராட்டிரம், தில்லி போன்ற மாநிலங்களுக்கும் எடுத்துச் சென்று விற்பனை செய்யப்படுகிறது.
குறிப்புகள்
பகுப்பு:கரும்பு
மரபுசார் ஆயுதம்
மரபுசார் ஆயுதம் எனப்படுவது பேரழிவு உண்டு செய்யும் பேரழிவு ஆயுதங்கள்{அணு குண்டு, இரசாயன ஆயுதம், மற்றும் உயிரியல் ஆயுதம்) போன்றவையல்லாத பயன்பாட்டிலுள்ள ஆயுதமாகும். இவை பொதுவாக சிறிய மற்றும் எளிய ஆயுதங்கள், அணுஅல்லாத குண்டுகள், ஏவுகணைகள், கொத்துக் குண்டுகள் போன்றவையாகயிருக்கும். அணுக்கரு ஆற்றல் மூலம் இயங்கும் அணு குண்டு போலல்லாமல் இதன் வெடிபொருள் இரசாயன ஆற்றல் மூலம் செயல்படும்.
வெளியிணைப்பு
பகுப்பு:போர் ஆயுதங்கள்
மோகன் (நடிகர்)
மோகன் (Mohan, பிறப்பு: 23 ஆகத்து 1956, இயற்பெயர்: மோகன் ராவ்) ஓர் புகழ்பெற்ற கோலிவுட் நடிகர். கர்நாடக மாநிலத்தின் உடுப்பி மாவட்டத்தைச் சேர்ந்தவர். கன்னட, மலையாள, தெலுங்கு மொழித் திரைப்படங்களில் நடித்திருந்தாலும் தமிழ் திரைப்படங்களினால் மிகவும் அறியப்பட்டார். தமிழில் எண்பதுக்கும் மேற்பட்ட திரைப்படங்களில் நடித்துள்ளார். கமலஹாசன் முதன்மை வேடத்தில் நடித்திருந்த கோகிலா என்றத் திரைப்படத்தில் அறிமுகமானதால் கோகிலா மோகன் என அழைக்கப்பட்டார். தம்மை உருவாக்கிய பாலு மகேந்திராவை குருவாகக் கருதுகிறார்.
நடிகராக
மோகன் உணவகம் ஒன்றில் சந்தித்த பி. வி. கராந்த் என்பவர் நாடக உலகிற்கு அறிமுகப்படுத்தினார். இவரின் முதல் நாடகத்தை தில்லியிலிருந்தும் விமர்சகர்கள் பாராட்டினர். இவர் கன்னடத் திரையுலகிற்கு பாலு மகேந்திராவின் கோகிலா திரைப்படத்தில் (1977) தமிழ் நடிகர் கமல்ஹாசனுடன் அறிமுகமானார். 1980 இல் மூடுபனி வெளியானதிலிருந்து இவர் தமிழ்த் திரையுலகில் மிகப்பெரிய நடிகர்களில் ஒருவரானார். 1980 களில் மோகன் 'வெள்ளி விழா நாயகன்' என்று அழைக்கப்பட்டார். இவர் நடித்த கிட்டத்தட்ட எல்லா திரைப்படங்களும் வெற்றி அடைந்தது.
கோகிலாவுக்குப் பிறகு, மடலசா (1978) என்ற மலையாளத் திரைப்படத்தில் மோகன் நடித்தார். இப்படத்தின் வெற்றிக்கு பிறகு, மோகன் என்ற பெயருடன் கிழக்கே போகும் ரயில் (1979) என்ற தமிழ்த் திரைப்படத்தின் மறுஆக்கமான தூர்ப்பு வெள்ளே ரயில்  என்ற தெலுங்கு படம் ஒன்றில் கையெழுத்திட்டார். தெலுங்கு பதிப்பை பாபு இயக்கியுள்ளார். அதன்பிறகு இயக்குனர் மகேந்திரன் இவரை நெஞ்சத்தை கிள்ளாதே தமிழில் அறிமுகப்படுத்தினார். இந்த படம் ஓராண்டு ஓடியதுடன் தமிழில் சிறந்த திரைப்படத்திற்கான தேசிய திரைப்பட விருதை வென்றது .இவர் நடித்த திரைப்படங்கள் வெள்ளி விழா அல்லது 200 நாட்களுக்கு மேல் ஓட தொடங்கியது. இவர் சிறந்த நடிகருக்கான பிலிம்பேர் விருதை பயணங்கள் முடிவதில்லை திரைப்படத்தில்  (1982) பெற்றார். இதனால் தமிழில் பெரிய நடிகரானார்.
இவர் மேடைப் பாடகராக நடித்ததில் மிகவும் பிரபலமானவர். இவர் பல்துறை நடிகரில்லை என்று ஒரு பொதுவான கருத்து இருந்தது. இவரின் தொழில் வாழ்க்கையில் விதி (1984), நூறாவது நாள் (1984), ரெட்டை வால் குருவி (1987), மற்றும் சகாதேவன் மகாதேவன் (1988) போன்ற வெற்றிப் படங்களில் உச்சத்தை அடைந்தார்.
இவர் நடித்த பெரும்பாலான திரைப்படங்களில் 25 ஆண்டுகளுக்குப் பிறகும் நினைவில் இருக்கும் இளையராஜாவின் பாடல்கள் இடம்பெற்றுள்ளன. இவர் 80 களின் திரைப்படங்களுக்காகவும், இளையராஜாவின் பாடல்களுக்காகவும் பேசப்படுகிறார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
தஞ்சாவூர் மேலவாசல் சுப்பிரமணியர் கோயில்
தஞ்சாவூர் மேலவாசல் சுப்பிரமணியர் கோயில், தமிழ்நாடு, தஞ்சாவூர் மாவட்டம், தஞ்சாவூரில் உள்ள முருகன் கோயில்களில் ஒன்றாகும்.
அமைவிடம்
இக்கோயில் மேலவீதியின் அருகே மேல் வாசலில் கொங்கனேசுவரர் கோயிலுக்குப் பின் புறம் உள்ளது. இக்கோயிலின் இடது புறம் ரெங்கநாதர் கோயில் உள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
மூலவர்
மூலவர் சன்னதியில் முருகன் வள்ளி தெய்வானையுடன் நின்ற கோலத்தில் உள்ளார்.
அமைப்பு
நுழைவாயில், மண்டபம், மூலவர் கருவறை, விமானம், திருச்சுற்று ஆகிய அமைப்புகளைக் கொண்டு இக்கோயில் அமைந்துள்ளது. 18 படிகளை ஏறி மேலே செல்லும் வகையில் அமைந்துள்ள இக்கோயிலில் சாலை உயர்ந்ததன் காரணமாக மூன்று படிகள் கீழே சென்றுவிட்டதாகக் அறியப்படுகிறது. எனவே 15 படிகளைக் கடந்து உள்ளே செல்லத்தக்க வகையில் உள்ளது. உயர்ந்த தளத்தினைக் கடந்து மேலே செல்லும் போது முன்னர் மண்டபம் காணப்படுகிறது. அம்மண்டப இடப்புறத்தில் காசி விசுவாதர், விசாலாட்சி உள்ளனர். அடுத்து மூலவர் சன்னதி உள்ளது. மூலவருக்கு முன்பாக வலப்புறம் விநாயகர், இடப்புறம் இடும்பன் உள்ளனர். மூலவருக்கு முன்பாக பலிபீடமும் முருகனின் வாகனமாக மயிலும் உள்ளன. திருச்சுற்றில் விநாயகர், நாகர்கள் உள்ளனர். யாழி கச்சையணிந்த கோலத்தில் மற்றொரு முருகன் சிலை திருச்சுற்றில் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:கௌமாரம்
வேளாவளி
வேளாவளி இராகம் கருநாடக இசையில் பயன்படும் இராகங்களில் ஒன்றாகும். இது 23 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 5 ஆவது மேளமாகிய கௌரிமனோகரி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
மேற்கோள்கள்
பகுப்பு:கௌரிமனோகரியின் ஜன்னிய இராகங்கள்
பிரமிளா பட்
பிரமிளா பட் (Pramila Bhatt, பிறப்பு: செப்டம்பர் 16 1969 ), இந்தியப் பெண்கள் தேர்வுத் துடுப்பாட்ட அணி உறுப்பினர். இவர் ஐந்து தேர்வுத் துடுப்பாட்டப் போட்டிகளிலும், 22  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1991 - 1995 ஆண்டுகளில், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1969 பிறப்புகள் பகுப்பு:வாழும் நபர்கள்
சாமுவேல் டெய்லர் கோல்ரிட்ஜ்
கோல்ரிட்ஜ் பத்தாவது குழந்தையாகப் பிறந்தவர். கேம்பிரிட்ஜ் பல்கலைக்கழகத்தில் படித்தாலும் பட்டம் எதுவும் பெறவில்லை. 1795ஆம் ஆண்டு வேர்ட்ஸ்வொர்த்தைச் சந்தித்து அவருடன் நெருங்கிய நட்பு கொண்டார். 1798ஆம் ஆண்டு இருவரும் இணைந்து லிரிகல் பல்லார்ட்ஸ் என்னும் வசனநடைக் கவிதைகளை எழுதி வெளியிட்டனர். இத்தொகுதி ஆங்கில இலக்கிய்யத்தின் முக்கிய திருப்பமாக பல திறனாய்வாளர்களால் கருதப்படுகிறது. இத்தொகுதியில் பல கவிதைகளை வேர்ட்ஸ்வொர்த் எழுதியிருந்தாலும் கோல்ரிட்ஜ் எழுதிய த ரைம் ஆஃப் த ஏன்சியன்ட் மாரினர் பலரால் அவருடைய சிறந்த படைப்பாகப் பாராட்டப்படுகிறது.
1790களில் இவர் ஓபியம் போதைமருந்துக்கு அடிமையானார். இத்தீவழக்கத்திலிருந்து மீள முடியாது குடும்பத்தை நடத்தவியலாது உடல்நலமும் குன்றினார். தமது எழுத்துக்களைத் தொடரவியலாது போயிற்று. அவரது நாக்குவன்மையால் அவர் பல மாலை விருந்துப் பேச்சுக்களுக்கு பேச அழைக்கப்பட்டார். பின்னாளில் சிறந்த விரிவுரையாளராகவும் பணியாற்றினார்.
வெளி இணைப்புகள்
பகுப்பு:ஆங்கிலக் கவிஞர்கள் பகுப்பு:1772 பிறப்புகள் பகுப்பு:1834 இறப்புகள்
ஐதராபாத்து ஊறுகாய்
thumb|180x180px| [[மிர்பூர் காஸ், சிந்து, பாக்கித்தானில் பாரம்பரியமாகப் பூர்வீகமாக இருக்கும் ஒரு பழமாக, மாம்பழங்கள் பல பாக்கிதானிய உணவுகள் மற்றும் சமையல் வகைகளில் பயன்படுத்தப்படுகின்றன - ஐதராபாத் மாங்காய் ஊறுகாய் ஒரு முக்கிய உதாரணம்.]] ஐதராபாத்து ஊறுகாய் (ஆங்கிலம்: Hyderabadi pickle; உருது:) என்பது இந்தியாவின் தெலங்காணா மாநிலம் ஐதராபாத்தில் தயாரிக்கப்படும் ஒரு வகை இந்திய ஊறுகாய் ஆகும். இந்த ஊறுகாய் பல்வேறு சுவைகளில் தயாரிக்கப்படலாம் (குறிப்பாக மாங்காய்) இயற்கையான செயல்முறைகள் மூலம் முதிர்ச்சியடைந்த காய்கறிகள் மற்றும் பாரம்பரிய முறையில் கவனமாகத் தேர்ந்தெடுக்கப்பட்ட மசாலாப் பொருட்களைக்கொண்டு இந்த ஊறுகாய் தயாரிக்கப்படுகிறது.
இவை இவற்றின் கலவையான சுவைகளுக்காக அறியப்படுகின்றன. இவற்றில் பெரும்பாலானவை மசலாசுவையுடன் சில காரமாகவும் இருக்கும். இந்தத் தயாரிப்பு வணிகப் பெயருடன் சந்தைப்படுத்தப்படுகிறது.
ஐதராபாத் கலப்பு ஊறுகாய்
இதன் முக்கிய பொருட்கள் மாங்காய், கேரட், தேசிப்பழம், பச்சை மிளகாய், பூண்டு மற்றும் பிற மசாலாப் பொருட்கள்.
ஐதராபாத் மாங்காய் ஊறுகாய்
மசாலா கலந்த புளிப்புச் சுவைகொண்ட இந்த ஊறுகாயின் முக்கிய மூலப்பொருளாக மாம்பழம் உள்ளது.
மேற்கோள்கள்
பகுப்பு:இந்திய உணவுகள் பகுப்பு:ஊறுகாய்கள்
பிரையன் ஆடம்ஸ்
பிரையன் ஆடம்ஸ், OC, OBC (பிரையன் கை ஆடம்ஸ், Bryan Guy Adams, நவம்பர் 5, 1959 இல் பிறந்தார்) கனடாவைச் சேர்ந்த ராக் பாடகர்-பாடல் எழுத்தாளர் மற்றும் ஒளிப்பதிவாளர். ஆவார். ரெக்லெஸ் மற்றும் "இட்ஸ் ஒன்லி லவ்" ஆகியவற்றுக்காக 28வது கிராமி விருதுகளுக்காக முதன்முதலில் பரிந்துரைக்கப்பட்டு 1992 இல் "ஒரு திரைப்படத்துக்கு, தொலைக்காட்சிக்காக அல்லது மற்ற திரை மீடியாவுக்காக எழுதப்பட்ட சிறந்த பாடலுக்குறிய" விருதை வென்றார். அவர் ஜூனோஸ், MTV, ASCAP, அமெரிக்கன் மியூசிக் மற்றும் ஐவோர் நோவெல்லொ என பல விருதுகளைப் பெற்றுள்ளார். அவருடைய சொந்த அமைப்பு மூலம் உலகமெங்கும் உள்ள மக்களின் கல்வி மேம்பாட்டுக்காக அவர் செய்த பிரபலமான இசை மற்றும் பொதுச் சேவைக்காக ஆர்டர் ஆஃப் கனடா மற்றும் ஆர்டர் ஆஃப் பிரிட்டிஷ் கொலம்பியா போன்ற விருதுகளையும் பெற்றார். ஆடம்ஸ் கனடாவின் ஹால் ஆஃப் ஃபேமிற்காக 1998 இல் தேர்வு செய்யப்பட்டார், மற்றும் ஏப்ரல் 2006 இல் கனடாவின் ஜூனோ விருதுகளுக்காக இசை ஹால் ஆஃப் ஃபேமில் இடம்பெற்றார். பாபி படத்துக்காக ஆடம்ஸ் எழுதி அரேத்தா பிராங்கிளின் மற்றும் மேரி J. பிளிட்ஜ் ஆகியோர் பாடிய பாடல் 2007 ஆம் ஆண்டுக்கான கோல்டன் குளோப் விருதை ஐந்தாவது முறையாகப் பெற்றுத் தந்தது, அதோடு படங்களூக்காக இசை அமைத்ததற்காக மூன்று முறை அகடமி விருதுகளுக்காக பரிந்துரைக்கப்பட்டார்.
ஆரம்ப காலம்
ஆங்கிலேய பெற்றொருக்க்கு கனடா நாட்டு ஒன்டோரியொவின் கிங்ஸ்டனில் ஆடம்ஸ் பிறந்தார். அவருடைய பாட்டியிடம் இருந்து ஒரு மால்டீஸ் பரம்பரை சொத்தையும் பெற்றார். ஆடம்ஸின் தகப்பனார் ஒரு சட்ட அறிஞர், அவருடைய பெற்றோருடன் சேர்ந்து உலகமெங்கும் பயணம் செய்தார். தொடர்ச்சியாக, அவரது இளமைக்காலத்தில் ஐரோப்பாவிலும் மத்திய கிழக்கு நாடுகளிலும், சில காலம் பைரிலும் வளர்ந்தார், போர்சுகலில், ;லிஸ்பானுக்கு; அருகில் இருந்ததால் அங்கே போர்சுகீஸிய மொழியையும் கற்றார். 1973இல், ஆடம்ஸின் குடும்பம் கனடாவிற்குத் திரும்பி, வடக்கு வான்கூவர், பிரிட்டிஷ் கொலம்பியாவில் தஞ்சமானது. அவரது இசை இலக்குகள் டீன் ஏஜ் வயதிலேயே தொடங்கிவிட்டதாக ரோலிங் ஸ்டோன் பத்திரிக்கையின் கார்லோ டி'அகஸ்டினோவிடம், "என் உயர்நிலைப் பள்ளியில், பெண்களே அசந்து போகும் அளவுக்கு இசையில் தேர்ந்திருந்தேன்", என விளக்கினார். பாத்திரங்கள் கழுவுதல், டப்பா உணவு விற்றல், பதிவு கடைகளில் பணியாற்றுதல் என பல வேலைகள் செய்தார், தனது 15வது வயதில், ஆடம்ஸ் தன் பள்ளி படிப்பை நிறுத்திவிட்டு ஷாக் மற்றும் ஸ்வீனி டாட் போன்ற இரவு நேர கிளப்களின் பேண்ட்களில் சேர்ந்து இசை அமைத்தார், இஃப் விஷஸ் வேர் ஹார்ஸஸ் என்ற ஆல்பத்தில் முதன்மை பாடகராக பதினைந்து வயது ஆடம்ஸ் பாடினார். டிரம் வாத்திய கலைஞர் ஜிம் வாலஸ் உடன் வான்கூவர் மியூசிக் கடையில் ஏற்பட்ட எதிர்பாராத சந்திப்பு பாடல் எழுதும் உறவை ஏற்படுத்தி இன்று வரை தொடர்ந்து வருகிறது. அதன்பின் நீல் டயமண்ட் ,கிஸ், பிரிஸம், போன்னி ரைட், ராட் ஸ்டீவார்ட், கார்லி சைமன் மற்றும் லவர்பாய் போன்ற பல கலைஞர்களுக்காக பாடல்கள் எழுதினார்கள். ஆடம்ஸும் வாலன்ஸும் கிளப் காட்சியில் திழைத்து, நிகழ்ச்சிகளின் போது வான்கூவர் ஸ்டூடியோக்களில் இணைந்து பணியாற்றினர். மெக்லீனின் பத்திரிக்கை ஒன்றில் ஒ' ஹாரா, "வாலன்ஸ் ஒரு நல்ல பாடகர், ஆடம்ஸ் ஒரு இசை மதிப்புக்குரிய வழித்தடத்தை அமைக்கிறார், இருவரும் இணைந்து உடனடியாக கலக்குகின்றனர்," எனக் குறிப்பிட்டிருந்தார்
1978இல், தன் 18வது வயதில், டொரண்டோவில் உள்ள A&M ரெக்கார்ட்ஸ் நிறுவனத்துக்கு சில டெமோ ரெக்கார்டிங்குகளை அனுப்பி வைத்திருந்தார். மிக விரைவில் அவர்களுடன் ஒரு டாலர் தொகைக்கு ஒப்பந்தமிட்டார். 1978 வில் எழுதப்பட்ட முதல் டெமோக்கள் சில ஆண்டுகள் பரவிக்கிடந்தன, குறிப்பாக "ஐம் ரெடி" ( கட்ஸ் லைக் எ நைப் மற்றும் பின்னர் அவரது MTV அன்பிளக்ட் வெளியீடு மற்றும் "ரிமம்பர்", ஆகியவை அவரது முதல் ஆல்பத்தில் பதிவாகி இருந்தன. அவரது முதல் ஆல்பம் வெளியாகும் முன்பே இரு பாடல்களும் மற்ற கலைஞர்களால் வெளியிடப்பட்டன. அதோடு இதே நேரத்தில் தான் "லெட் மீ டேக் யூ டேன்சிங்" என்ற பாடலின் டெமோவும் பதிவு செய்யப்பட்டது.
1980கள்
அவரது பெயரிடப்பட்ட முதல் ஆல்பம் பிப்ரவரி 1980இல் வெளியிடப்பட்டது, அதோடு தான் ஆடம்ஸ் மற்றும் சக-எழுத்தாளர் ஜிம் வாலன்ஸின் நீண்ட நாள் உறவு தொடங்கியது. "ரிமம்பர்" மற்றும் "வேஸ்டின்' டைம்" தவிர பல ஆல்பங்கள் டொரண்டோவில் உள்ள மண்டா ஸ்டூடியோவில் அக்டோபர் 29 முதல் நவம்பர் 29, 1979 வரை பதிவு செய்யப்பட்டத, ஆடம்ஸும் வாலன்சும் இணைத் தயாரிப்பாளர்களாக இருந்தனர். 1986 ஆம் ஆண்டு கனடாவில் அவருடைய ஆல்பத்துக்கு கோல்ட் சான்றிதழ் வழங்கப்பட்டது.
யூ வாண்ட் இட் யூ காட் இட் என்ற ஆடம்ஸின் இரண்டாவது ஆல்பம் பாப் கிளியர் மவுண்டைனின் இணைத் தயாரிப்புடன் வெளியான முதல் ஆல்பமாக இரண்டே வாரங்களில் நியூயார்க் சிட்டியில் பதிவு செய்யப்பட்டது. அது 1981இல் வெளியிடப்பட்டது, அதில் FM ரேடியோவில் ஹிட்டான "லோன்லி நைட்ஸ்" பாடலும் அடங்கியிருந்தது, ஆனால் அவருடைய மூன்றாவது ஆல்பத்திலேயே சர்வதேச அங்கீகாரமும் பிரபலமும் வியாபாரமும் பெற்றுவிட்டார்.
இதே நேரத்தில் கிஸ்ஸுக்கான "வார் மெஷின்" மற்றும் "ராக் அன்ட் ரோல் ஹெல்" மற்றும் போன்னி ராயிட்டிற்காக "நோ வே டு டிரீட் எ லேடி" போன்ற பாடல்களையும் மற்ற பிராண்டுகளுக்காக ஆடம்ஸ் எழுதியுள்ளார்.
ஜனவரி 1983இல் வெளியிடப்பட்ட கட்ஸ் லைக் எ நைஃப் ஆல்பம், முன்னணியில் இருந்த ஒற்றைகளையும் பின்னுக்கு தள்ளி ஆடம்ஸுக்கு திருப்புமுனை ஏற்படுத்தியது. "ஸ்ட்ரெயிட் பிரம் த ஹார்ட்" பில்போர்டு ஹாட் 100 இல் பத்தாவது இடத்தைப் பிடித்து மாபெரும் வெற்றி பெற்றது. மற்றொரு ஒற்றைப் பாடலான "கட்ஸ் லைக் எ நைஃப்" பதினைந்தாவது இடத்தைப் பெற்றது. "திஸ் டைம்" பாடலும் ஹாட் 100இல் இடம்பெற்றது. ஆல்பத்தில் இருந்த நான்கிற்கு ,மட்டும் மியூசிக் வீடியோக்கள் வெளியிடப்பட்டன. "கட்ஸ் லைக் எ நைஃப்" கடும் பிரச்சனைகளைத் தாண்டி ஆடம்ஸின் மிகுந்த அங்கீகாரம் பெற்ற பிரபலமான பாடலாக உருவெடுத்தது. அதிகமாக தொலைக்காட்சி சேனல்களில் அதன் மியூசிக் வீடியோ ஒளிபரப்பப்பட்டது. [பில்போர்டு 200 ஆல்பம் அட்டவனையில் எண் எட்டைத் தொட்ட இந்த ஆல்பம், கனடாவில் பிளேட்டினம், ஐக்கிய அமெரிக்க நாடுகளில் பிளேட்டினம் மற்றும் ஆஸ்திரேலியா-வில் தங்கம் வென்றது.
நடுக்கம்
நடுக்கம் / நடுக்கங்கள் அல்லது டிக் டேக் டோ என்பது தாளில் எழுதி விளையாடக்கூடிய சிறுவர் விளையாட்டு. இதை எக்சும் ஓவும் என்றும் குறிப்பிடுவர். இந்த விளையாட்டை இருவர் மட்டுமே விளையாட முடியும். தாளில் 3 X 3 என்ற அமைப்பில் ஒன்பது கட்டங்கள் இருக்கும். ஒருவர் ’X’ என்ற குறியீட்டையும், மற்றவர் ’O’ என்ற குறியீட்டையும் பயன்படுத்த வேண்டும். குலுக்கல் முறையிலோ, காசை சுண்டியோ குறியீடுகளைத் தேர்ந்தெடுத்துக் கொள்ளலாம். ஒருவர் தம் குறியீட்டை ஏதாவது ஒரு கட்டத்தில் எழுத வேண்டும். மற்றவரும் அதைத் தவிர்த்த மற்றொரு கட்டத்தில் தம் குறியீட்டை எழுத வேண்டும். இவ்வாறு ஆட்டம் தொடரும். அடுத்தடுத்த மூன்று கட்டங்களில் தம் குறியீடு வருமாறு சிந்தித்து எழுத வேண்டும். எவரின் குறியீடு அடுத்தடுத்து உள்ள மூன்று கட்டங்களில் நேர்வாக்கிலோ, குறுக்குவாக்கிலோ இருக்கிறதோ அவர் வென்றவர் ஆவார். எல்லா கட்டங்களிலும் எழுதி முடித்த பின்னரும், இருவருக்குமே நேராகவோ, குறுக்குவாக்கிலோ அடுத்தடுத்த மூன்று கட்டங்களில் குறியீடு அமையாவிடில், ஆட்டம் சமநிலையில் முடியும். அதிகபட்சமாக ஒருவர் ஐந்து கட்டங்களில் மட்டுமே எழுத முடியும். மொத்தமே ஒன்பது கட்டங்கள் என்பதால் ஓரிரு நிமிடங்களில் ஆட்டத்தை முடிக்கலாம்.
பிரையன் ஆடம்ஸ்
1980கள்
பாப் கிளியர் மவுண்டைன் மற்றும் ஆடம்ஸால் இணைத் தயாரிப்பு செய்யப்பட்ட ரெக்லெஸ் என்னும் ஆல்பம் பில்போர்டு 200-இல் உச்சத்தைத் தொட்டது. நவம்பர் 1984இல் வெளியிடப்பட்ட ஆல்பம் ஒற்றைகளில், "ரன் டு யூ", மற்றும் "சம்மர் ஆஃப் '69" போன்றவற்றையும் கொண்டிருந்தது. "இட்ஸ் ஒன்லி லவ்" என்னும் ஹிட் தனிப்பாடல், இருவர் அல்லது குழுவால் பாடப்பட்ட சிறந்த ராக் கிராமி விருதுக்காக பரிந்துரைக்கப்பட்டது. 1986இல் சிறந்த மேடை நிகழ்ச்சிக்காக MTV விருதை இந்த பாடல் வென்றது. ஆல்பம் வெளியிடப்பட்ட ஆல்பத்தில் ஆடம்ஸ் சிறந்த ஆண் ராக் பாடகருக்காக பரிந்துரைக்கப்பட்டார். அமெரிக்காவின் சிறந்த விற்பனையான ஆல்பமாகத் திகழ்ந்தது, பிளேட்டினம் தரத்துக்கு ஐந்து முறை சான்றிதழ் அளிக்கப்பட்டது.
ரெக்லெஸ் ஆல்பத்தில் ஒற்றைப் பாடல்களான "ரன் டு யூ", "ஹெவன்", "சம்மர் ஆஃப் '69", "ஒன் நைட் லவ் அஃபேர்", மற்றும் "இட்ஸ் ஒன்லி லவ்", எ டூயட் வித் டீனா டர்னர் ஆகியவை அடங்கியிருந்தன. பாப் கிளியர் மவுண்டைன் மற்றும் ஆடம்ஸால் இணைத் தயாரிப்பு செய்யப்பட்ட ரெக்லெஸ் என்னும் ஆல்பம் பில்போர்டு 200 -இல் நம்பர் ஒன்னாக உச்சத்தைப் பிடித்தது.{2/} ரெக்லெஸின் வெற்றிகரமான தனிப்பாடலாக "ஹெவன்" அமையும், பாப் அட்டவணைகளில் வெளியிடப்பட்ட நேரத்தில், பில்போர்டு ஹாட் 100-இல் நம்பர் ஒன்னையும் மெயின்ஸ்ட்ரீம் ராக் அட்டவணையில் ஒன்பதாவது இடத்தைப் பிடித்தது.
டிசம்பர் 1984இல், ஆடம்ஸ், கீத் ஸ்காட், டேவ் டெய்லர், பாட் ஸ்டீவர்டு மற்றும் ஜானி பிளிட்ஸ் ஆகியோர் அடங்கிய டூரிங் பேண்டுடன் சேர்ந்து சிகாகோ, டெட்ராயிட், நியூ யார்க் மற்றும் பிலேடெல்பியா ஆகிய நகரங்களில் கச்சேரிகள் நடத்தினார். 1985 இன் ஆரம்ப காலத்தில், அமெரிக்கா முழுவதும் ஒரு பயணத்தைத் தொடங்கினார் ஆடம்ஸ், பின் ஜப்பான், ஆஸ்திரேலியா, ஐரோப்பா மற்றும் இறுதியில் கனடா ஆகிய நாடுகளிலும் தொடர்ந்தார். நான்கு ஜூனோ விருதுகளை வென்றபின் ஆடம்ஸ், நாடு முழுவதும் எல்லா பெரிய நகரங்களிலும் கனடியன் பயணத்தைத் தொடங்கினார். தெற்கு வழியாக அமெரிக்க மேற்கு கடற்கரை நோக்கி, லாஸ் ஏஞ்சலஸில் உள்ள பலேடியத்தில் பொருத்தப்பட்ட இரண்டு நாட்கள் உச்சக்கட்டத்தை எட்டினார்.
அமெரிக்காவில் சுற்றுப்பயணம் மேற்கொண்ட பின், எத்தியோப்பியாவிற்கு பஞ்சத்தில் வாடுபவர்களுக்கு நிவாரணம் அளிக்க ஆடம்ஸ் பயணித்தார். ஆடம்ஸ் கனடா நாட்டுக் கலைஞர்களின் வடக்கு வெளிச்சங்கள் எனப் பெயரிடப்பட்ட பிரமாண்ட குழுவில் அங்கமாக இருந்து, "டியர்ஸ் ஆர் நாட் எனஃப்" என்ற பாடலைப் பதிவு செய்து ஆப்பிரிக்க பஞ்ச நிவாரணத்துக்காக அமைத்துக் கொடுத்தார். ஆடம்ஸ் பின் ஒரு ஐம்பது நகர சுற்றுப்பயணத்திற்காக ஐரோப்பாவுக்கு சென்று, டீனா டர்ன்ர் என்ற ராக் பாடகியுடன் ஏப்ரலில் லண்டன் திரும்பியதும் லண்டனில் உள்ள ஹாம்மர்ஸ்மித்தில் மூன்று முழுவதும் விற்றுத்தீர்ந்த ஷோக்களை நடத்தினார். "வேர்ல்டு வைடு இன் 85" எனத் தலைப்பிடப்பட்ட சுற்றுப்பயணத்தை ஒக்லாஹாமாவில் தன் முதல் காலடி வைத்துத் தொடங்கிய ஆடம்ஸ் அக்டோபர் 1985இல் நிறைவு செய்தார். பின்னர் கனடாவின் வான்கூவரை சந்தித்த ஆடம்ஸ், நியூயார்க்கில் இரண்டு விற்றுத்தீர்ந்த கச்சேரிகளில் பாட அமெரிக்க கிழக்கு கடற்கரைக்கு திரும்பினார்.
ரெக்லெஸைத் தொடர்ந்து இன்டூ த பயர் என்ற ஆல்பத்தை 1987இல் வெளியிட்டார் (1987இல் இசை பார்க்கவும்). பிரிட்டிஷ் கொலம்பியாவின் வான்கூவரில் உள்ள கிளிப்ஹாங்கர் ஸ்டூடியோவில் ஆல்பம் பதிவு செய்யப்பட்டு, லண்டனில் AIR ஸ்டூடியோவில் மற்றும் வான்கூவரின் வேர்ஹவுஸ் ஸ்டூடியோவில் கலவை செய்யப்பட்டது. இந்த ஆல்பத்தில் "ஹீட் ஆஃப் த நைட்" மற்றும் "ஹார்ட்ஸ் ஆன் பயர்" ஆகிய ஹிட் பாடல்களுடன் அட்லாண்டிக்கின் இரு பக்கங்களின் டாப் 10 பாடல்கள் அடங்கியிருந்தன.
1990கள்
தன் சுற்றுப்பயணத்தின் மூலம் ஆடம்ஸ் மேலும் தன் ஆல்பத்தை முன்னேற்றினார், அக்டோபர் 4, 1991இல் உலகை எழுப்புவோம் என்பதை, வடக்கு அயர்லாந்தில் உள்ள பெல்பாஸ்டில் தொடங்கினார். டிசம்பர் 18, 1991இல் அதற்கு முன் இல்லாத அளவு சிறப்பான நிகழ்ச்சிகளை ரெய்க்ஜாவிக், ஐஸ்லாண்ட்டிலும் பின் ஜனவரி 10-இல் அமெரிக்காவில் ரிட்ஸ் தியேட்டரில் நடந்த கச்சேரியிலும் நடத்தினார். அவை இருபது நிமிடங்களில் விற்றுத் தீர்த்த நிகழ்ச்சிகளாகும். பென் ஈ கிங் மற்றும் நோநா ஹெண்டிரிக்ஸ் ஆகிய இசை மேதைகளும் கலந்து கொண்டனர். கனட நாட்டு கால்பதிப்புடன் தொடங்கிய ‘வேக்கிங் அப் த வேர்ல்டு’ சுற்றுப்பயணம் சிட்னியில் ஆரம்பித்து, ஜனவரி 13, 1992இல் நோவா ஸ்கோடியாவில், பின் 31ஆம் தேதி வான்கூவர், கனடாவில் நின்று கொண்டே பார்க்க வேண்டிய கச்சேரியாக முழுமைபெற்றது. பிப்ரவரி 1992 இல், ஏழு தேதிகளுக்காக நியூசிலாந்து மற்றும் ஆஸ்திரேலியா நாடுகளில் சுற்றுப்பயணம் செய்து, சிட்னியில் நடந்த செய்தியாளர் சந்திப்புடன் தொடங்கினார். பிப்ரவரி 21இல், சுற்றுப்பயணம் ஜப்பானுக்கு தொடர்ந்து, கிட்டத்தட்ட ஆறு நக்ரங்களில் ஒரு டஜன் நிகழ்ச்சிகள் நடத்தப்பட்டன. பிரையன் கேல்கரியின் மச் மியூசிக்கின் டெரி டேவ் முல்லிகனுடனான ஒரு நேர்க்காணலை ஒலிப்பதிவு செய்து, மார்ச் மாத நடுவில் ஒலிபரப்ப திட்டமிட்டார். சுற்றுப்பயணம் ஜூன் 1992-இல் பல ஐரோப்பிய நாடுகள் வழியாக சுற்றுப்பயணம் தொடர்ந்தது, இத்தாலி, ஜெர்மனி, ஹாலந்து மற்றும் ஸ்காண்டினேவியா போன்ற நாடுகள் சென்று, 1992இல் முதன்முறையாக ஹங்கேரியிலும் துருக்கியிலும் பாடினார் (where he filmed his video for "டூ ஐ ஹேவ் டு ஸே த வேர்ட்ஸ்? என்ற அந்த பாடலை அங்கு தான் படமாக்கினார்"). நீண்ட சுற்றுப்பயணத்தின் போது, வேக்கிங் அப் த நெய்பர்ஸ் என்ற ஆல்பத்தின் தனிப்பாடல்களும் வெளியாயின: அமெரிக்காவில் "கான்ட் ஸ்டாப் திஸ் திங் வி ஸ்டார்டட்" என்ற ராக் பாடல் இரண்டாவது இடத்தைப் பிடித்தது, அவ்வேளையில் "டூ ஐ ஹேவ் டு ஸே த வேர்ட்ஸ்? என்கிற பவர் பாலட் 11வது இடத்தைப் பிடித்திருந்தது. UKவில், மிட் டெம்போவான "தாட் ஐ டைட் அன்ட் கான் டு ஹெவன்" மிகவும் வெற்றிகரமான தனிப்பாடலாக "(எவ்ரிதிங் ஐ டு) ஐ டூ இட் பார் யு"விற்கு பின் டாப் 10ஐ பிடித்திருந்தது. 1993 செப்டம்பர் முதல் டிசம்பர் வரை, சுற்றுப்பயணம் அமெரிக்காவில் நடந்தது. மார்ச் முதல் மே வரை அமெரிக்காவில் நடைபெற வந்ததற்கு முன், 1993இன் பிப்ரவரியில் ஆசியாவில் தாய்லாந்து, சிங்கப்பூர், ஜப்பான், மற்றும் ஹாங்காங்கில் நடைபெற்றது.
நவம்பர் 1993இல் ஸோ பார் ஸோ குட் எனத் தலைப்பிடப்பட்ட ஒருங்கிணைக்கப்ப்பட்ட ஆல்பத்தை ஆடம்ஸ் வெளியிட்டார், அது மீண்டும் யூகே, ஜெர்மனி மற்றும் ஆஸ்திரேலியா போன்ற பலநாடுகளில் அட்டவணையில் முதலிடத்தைப் பெற்றது. அதில் ஒரு புத்தம்புதிய பாடலாக "ப்ளீஸ் பர்கிவ் மீ" பாடல் இடம்பெற்றிருந்தது, அது ஆஸ்திரேலியாவின் மற்றோரு நம்பர் 1 இடத்தையும் அமெரிக்கா, யூகே மற்றும் ஜெர்மனி நாடுகளில் டாப் 3 இடத்தையும் பெற்றது. 1994இல் அவர் ராட் ஸ்டீவர்ட் மற்றும் ஸ்டிங் ஆகியோருடன் இணைந்து தனிப்பாடலான "ஆல் ஃபார் லவ்", மற்றும் ஒரு திரைப்படத்துக்காக எழுதப்பட்ட பவர் பாலட் ஒன்றையும் இயற்றினார். அந்த தனிப்பாடல் உலகமெங்குமுள்ள பட்டியல்களில் முதலிடத்தைப் பிடித்தது. ஆடம்ஸின் 3வது திரைப்பட பாடலான "ஹேவ் யூ எவர் ரியலி லவ்ட் எ வுமன்?" என்கிற பாடலைத் தொடர்ந்து அது 1995இல் வெளியானது (பாடல் டான் ஜுவான் டிமார்கோ ) என்கிற திரைப்படத்தின் மோசன் பிக்சர் சவுண்ட்டிராக்குடன் வெளியிடப்பட்டது). அது அமெரிக்கா மற்றும் ஆஸ்திரேலியாவில் மற்றொரு நம்பர் 1 ஆகவும் யூகே மற்றும் ஜெர்மனியில் டாப் 5ஐயும் பிடித்தது. ஜூன் 1996இல் வெளியிடப்பட்ட 18 டில் ஐ டை என்கிற ஆல்பம் "த ஒன்லி திங் தட் லுக்ஸ் குட் இன் மி" மற்றும் "லெட்ஸ் மேக் எ நைட் டு ரிமம்பர்" என்கிற யூகே டாப் 10 தனிப்பாடல்களஈயும் கொண்டிருந்தது. அமெரிக்காவின் பில்போர்டு 200இல் நம்பர் முப்பத்திரண்டைப் பிடித்திருந்த ஆல்பம் மூன்று வாரங்கள் தொடர்ந்து அந்த இடத்தைப் பிடித்திருந்தது. அது ஐரோப்பா மற்றும் ஆஸ்திரேலியாவில் முதல் இடத்தைப் பிடித்து வெற்றிகண்டு அதோடு யூகே பட்டியல்களிலும் இடம்பிடித்தது, அதுவே ஆடம்ஸின் தொடர்ச்சியான மூன்றாவது #1 ஆக அமைந்தது. இந்த ஆல்பத்துக்கு அமெரிக்காவில் பிளேட்டினம் வழங்கப்பட்டதுடன் RIAAவின் சான்றிதழையும் பெற்ற இந்த் ஆல்பம் தான், ஆடம்ஸின் கடைசியான் ஸ்டூடியோ முயற்சியாகும். 18 டில் ஐ டை பாடல் கனடா மற்றும் ஆஸ்திரேலியாவில் மூன்று முறையும் யூகேவில் இரண்டு முறையும் பிளேட்டினம் பெற்றது. டிசம்பர் 1997 -இல் ஆடம்ஸ்: "பேக் டூ யூ", "எ லிட்டில் லவ்" மற்றும் "வென் யூ லவ் சம்ஒன்" என்ற மூன்று பாடல்கள் அடங்கிய MTV அன்பிளக்டு என்ற ஆல்பத்தை வெளியிட்டார். "ஐ'யம் ரெடி" என்பது "பேக் டு யூ" என்கிற தனிப்பாடலைத் தொடர்ந்து வந்ததாகும், கட்ஸ் லைக் எ நைஃப் பாடலின் ஒலிப்பதிப்பாகும். ஆல்பம் ஜெர்மனியில் டாப் 10 வெற்றியைப் பெற்றது, அதே வேளையில் யூகேயில் டாப் 20 ஐ பெற்றன இந்த இரு ஒற்றைப் பாடல்களும்.
ஆன் எ டே லைக் டுடே 1998இல் வெளியிடப்பட்டது, அதுவே RIAAவால் சான்றிதழ் அளிக்கப்படாத கட்ஸ் லைக் நைஃப் ஆல்பத்தை அடுத்து வந்த முதல் ஸ்டூடியோ ஆல்பமாகும். இருந்த போதும் ஜெர்மனியில் டாப் 5ஐயும் யூகேவில் பிளேட்டினம் சான்றிதழ் பெற்றது. இரந்டு பிரிட்டிஷ் டாப் 10 தனிப்பாடல்களில் இரண்டு பாடல்களை அளித்தது: "கிளவுட் நம்பர் நைன்" மற்றும் ஸ்பைஸ் கேர்ள்ஸ் ஆல்பத்தில் இருந்து மெலனி Cயுடன் ஒரு டூயட் பாடலான "வென் யூஆர் கான்", ஆகியவை.
ஆன் எ டே லைக் டுடே வெளியீட்டுக்கு பின், த பெஸ்ட் ஆஃப் மீ என்ற ஆல்பத்தை வெளியிட்டார் ஆடம்ஸ், அது "த பெஸ்ட் ஆப் மீ" என்ற தலைப்பு பாடல், மற்றும் டோன்ட் கிவ் மி அப் என்ற டான்ஸ் பாடல் அடங்கிய மிகப்பெரிய ஹிட் கலெக்ஷனாகும். ஆல்பம் ஜெர்மனியில் டாப் 10ஐ எட்டியது, யூகேவில் பிளேட்டினமும் கனடாவில் மூன்று முறை பிளேட்டினமும் பெற்றது. "பெஸ்ட் ஆஃப் மீ" ஆல்பத்தின் தனிப்பாடல் அமெரிக்காவில் தனியாக வெளியிடப்படாததால் அமெரிக்காவைத் தவிர எல்லா இடங்களிலும் மிகப்பெரும் வெற்றியைப் பெற்றது.
சமீபத்திய வருடங்கள்: 2000—நடப்புவரை
thumb|250px|right|பிரையன் ஆடம்ஸ் ஜெர்மனியின் ஹம்பர்க்கில் மேடையில் இசையமைக்கிறார்
2002இல், டிரீம்வொர்க்ஸ் அனிமேஷன் திரைப்படமான ஸ்பிரிட்: ஸ்டாலியன் ஆப் த சிமரான் படத்துக்கு ஆடம்ஸ் எழுதி இசையமைத்தார். படத்தின் ஒலிப்பதிவில் பாடல்கள் சேர்த்துக் கொள்ளப்பட்டன. "ஹியர் ஐ அம் என்ற தனிப்பாடல் ஒலிப்பதிவில் இருந்து எடுக்கப்பட்ட மிக வெற்றிகரமான தனிப்பாடலாகும், பிரிட்டிஷ் டாப் 5வது இடத்தையும், ஜெர்மனில் டாப் 20 ஹிட்டாக ஆனது.
2002 இல் ரஷிய மொழிப் படமான ஹவுஸ் ஆப் ஃபூல்ஸில் சிறப்பு கதாப்பாத்திரத்தில் நடித்தார். ஆன் எ டே லைக் டுடே வெளியிடப்பட்டு ஆறு ஆண்டுகள் கழித்து, செப்டம்பர் 2004 இல் ரூம் சர்வீஸ் வெளியானது. அது ஜெர்மனியில் முதலிடத்தைப் பிடித்து, யூகேவில் நம்பர் நான்கைப் பிடித்தது, ஐரோப்பாவில் முதல் வாரத்திலேயே 440,000 நகல்கள் விற்றது. "ஓபன் ரோடு" என்ற தனிப்பாடல், ஆல்பத்தின் மிக வெற்றிகரமான பாடலாகும், கனடாவின் நம்பர் ஒன்னாக உச்சத்தைத் தொட்டது, யூகேவில் இருபதாவது இடத்தைப் பிடித்தது. மே 2008இல், அமெரிக்காவில் வெளியிடப்பட்டது ஆனால் பில்போர்டு 200இல் #134-ஐப் பிடித்தது.
2005இல், பாடல் திரட்டு, ஒன்றை இரண்டு புதிய பதிவுகள் அடங்கிய முதல் 2-டிஸ்க் தொகுப்பை வெளியிட்டார். US வெளியீட்டில் பமீலா ஆண்டர்சனுடன் பாடப்பட்ட டூயட்டான "வென் யூ ஆர் கான்" என்ற புதுப்பாடல் பதிப்பு அடங்கியுள்ளது. 2005-இலும் பமீலாவின் FOX சிட்காம் ஸ்டேக்கிடு ஆல்பத்தின் இரண்டாவது சீஸனுக்கான மறுப்பதிவு செய்த தீம் பாடலை மறுபதிவு செய்தார்.
2006இல், "நெவர் லெட் கோ" என்ற தீம் பாடலை எழுதிப் பாடினார் ஆடம்ஸ், அது கெவின் காஸ்ட்னர் மற்றும் அஷ்டோன் கட்சர் ஆகியோர் நடித்த த கார்டியன் படத்தில் இறுதிப் பெயர் பட்டியலில் இடம்பெற்றது. ஆடம்ஸ் பாபி திரைப்படத்திற்கான "நெவர் கோனா பிரேக் மை பெயித்" பாடலில் இணை எழுத்தாளராக பங்கேற்றார். இந்தப் பாடலை அரேத்தா பிராங்கிளின் மற்றும் மேரி ஜே. பிளிட்ஜ் ஆகியோர் பாடினர், அது அவருக்கு 2007 ஆம் ஆண்டுக்குறிய கோல்டன் குளோப் விருதைப் பெற்றுத் தந்தது.
மார்ச் 17, 2008 ஆம் ஆண்டு ஆடம்ஸ் அவரது பதினோறாவது ஆல்பத்தை சர்வதேச அளவில் வெளியிட்டார். அதன் பெயரும் 11 என்றே அழைக்கப்பட்டது. மே 13, 2008இல் அமெரிக்காவில் வால்-மார்ட மற்றும் சாம்ஸ் கிளப் சில்லரைக் கடைகளிலும் பிரத்யேகமாக செளியிடப்பட்டது. "ஐ தாட் ஐ ஹேட் ஸீன் எவ்ரிதிங் இந்த ஆல்பத்தில் இருந்து வெளியிடப்பட்ட முதல் தனிப்பாடல் ஆகும். ஆடம்ஸ் ஒரு 11-நாள், 11-நாடு ஐரோப்பிய இசை முன்னேற்ற சுற்றுப்பயணத்தை ஏற்படுத்தி இந்த ஆல்பத்தை வெளியிட்டார். ஆல்பம் கனடாவின் நம்பர் ஒன் ஆல்பமாக (அவரது ஆல்பத்தில் இந்த இடத்தை பிடித்த முதல் ஆல்பம் இதுவே ஆகும், அதற்கு முன் 1991இல் வேக்கிங் அப் த நெய்பர்ஸ் என்ற ஆல்பம் ஜெர்மனியில் 2 வது இடத்தை அடைந்தது. அமெரிக்காவில் ஆல்பம் எட்டாவது இடத்தைப் பிடித்தது. மே 2009 இல் பிரையன் ஆடம்ஸ் அவாரது டிவிட்டர் கணக்கில் தான் பாரிஸில் ஒரு புதிய ஆல்பத்தை எழுதி பதிவு செய்ய தொடந்க்கிவிட்டதாக எழுதியிருந்தார்.
கனடாவின் ரெக்கார்டிங் வரிசையில் ஜூலை 2, 2009 அன்று ‎கனடா போஸ்ட் ஸ்டாம்ப்ஸ் வழங்கப்பட்ட நான்கு இசைக் கலைஞர்களில் ஆடம்ஸ் ஒருவராவார். மொத்தம் ஒன்னரை மில்லியன் பிரையன் ஆடம்ஸ் ஸ்டாம்புகள் அச்சிடப்படுவதாக கணக்கிடப்பட்டுள்ள்ளது.
சமூக ஆர்வலர்
1980களில், பல நலத்திட்டங்களுக்க்கு உதவக்கூடிய வகையில் பிரச்சாரங்கள் மற்றும் பணம் சேகரிப்பது போன்றவற்றுக்காக கச்சேரிகள் போன்ற பல செயல்பாடுகளில் ஈடுபட்டார். 1985இல் பிலேடெல்பியாவில் இருந்து அமெரிக்க லைவ் எயிட் மாற்றத்தை ஆடம்ஸ் திறந்து வைத்ததே நலப்பணிக்காக அவர் தோன்றிய மாபெரும் நிகழ்ச்சியாகும். அதற்கு அடுத்த வருடத்தின் ஜூன் மாதத்தில் ஸ்டிங், U2 மற்றும் பீட்டர் கேப்ரியல் ஆகியோருடன் இணைந்து இரு வாரம் நடக்கும் அம்னஸ்டி இண்டர்நேஷனலுக்காக "எ கான்ஸ்பிரசி ஆஃப் ஹோப்" சுற்றுப்பயணத்தில் பங்கேற்றார் ஆடம்ஸ். அதற்கு அடுத்த நிகழ்ச்சியாக அம்ன்ஸ்டிக்காக பிப்ரவரி 1987இல் பால் மெக்கார்ட்னி, ஸ்டிங் மற்றும் டைர் ஸ்ட்ரெயிட்ஸ் மற்றும் பலருடன் இணைந்து ராக் பார் அம்னஸ்டி அமைந்தது.
அமெரிக்க பகுதியான வைவ் எயிட்டில் இசையமைத்தாலும் வெம்பிளே ஸ்டேடியத்தில் இசையமைப்பதற்கான வாய்ப்பை பெறவில்லை; இருந்தாலும் ஜூன் 1987இல் எல்டன் ஜான், ஜார்ஜ் ஹாரிசன், ரிங்கோ ஸ்டார் மற்றும் பலருடன் இணைந்து பிரின்ஸ் டிரஸ்டின் 5வது ஆண்டுவிழாவில் ராக் காலாவுக்காக இசையமைத்தார். அதற்கு அடுத்த ஆண்டே நெல்சன் மண்டேலாவின் பிறந்தநாள் பார்ட்டி கச்சேரிக்காக வெம்பிளே ஸ்டேடியத்தில் பாடுவதற்காக மீண்டும் அழைக்கப்பட்டார்.
ரோஜர் வாடர்ஸ்)க்கான மைக்கேல் கோமன்' உடன் (அவரது பாடல் எழுதும் பார்ட்னருடன்) ஜெர்மனியின் பெர்லின் சுவர் க்கான அட்டகாசமான நிகழ்ச்சியில் இன்னும் பல விருந்தினருடன் இணைந்து பெர்லின் சுவரின் நினைவுக்காக ஆடம்ஸ் உதவினார். வாட்டர்ஸ், ஜோனி மிட்ஸல், சிந்தி லாபர், வேன் மோரிசன், பால் காரக்மற்றும் பல்ருடந்ன் இணைந்து "த டைம்ஸ் இஸ் டர்னிங்" என்ற பாடலைப் பாடினார். மெயின்ஸ்ட்ரீம் ராக் பாடல்களில் பிங்க் பிளாய்டின் யங் லஸ்ட் டையும் பாடி #7ஐயும் அடைந்தார்.
ஜனவரி 29, 2005இல் CBCயுடன் இணைந்து 2004 இந்தியப் பெருங்கடல் பூகம்பத்தில் பாதிக்கப்பட்டவர்களாக டொரண்டோவில் நிவாரணநிதி கச்சேரி ஒன்றை நடத்தினார். அமெரிக்காவில் லைவ் எயிட் நடைபெற்று இருபது ஆண்டுகள் கழித்து கனடாவின் லைவ் 8, அன்டாரியோ நிகழ்ச்சியில் ஆடம்ஸ் இசையமைத்தார். அதே ஆண்டில் கத்தாரில் நடந்த கச்சேரியில் பங்கேற்று உலகின் மிகப் பிரபலமான கித்தார் கலைஞர்கள் அந்த நிகழ்ச்சிக்கு வந்து கையெழுத்திட்டுக் கொடுத்தனர். அதன் ஏலம் மூலம் £1.5மில்லியன் ($2,617,000) வசூலானது. கத்தாரின் "ரீச் அவுட் டூ ஏசியா" என்ற ஆசியக்கண்டத்தின் மிகவும் பின்தங்கிய மக்களுக்கு உதவுவதற்காக நடத்தப்பட்ட பிரச்சாரத்துக்காக அந்த பணம் செலவிடப்பட்டது. அதன் ஒரு பகுதிப் பணம் தாய்லாந்தில் ஒரு பள்ளிக்கூடம் கட்டுவதற்கும் சிறிலங்காவில் புதிய விளையாட்டு மையம் கட்டுவதற்குமான அவரது சொந்த பிராஜக்ட்களுக்காக செலவிடப்பட்டது. அவை இரண்டுமே இந்தியப் பெருங்கடல் சுனாமியில் அடித்துச் செல்லப்பட்டவையாகும்.
thumb|300px|"ஹிஸ்டாரிக் டே." கராச்சியில் ஆடம்ஸ். ஜனவரி 29, 2009இல் பாகிஸ்தானின் கராச்சியில் பின்தங்கிய குழந்தைகள் பள்ளிக்குச் செல்வதற்காக ஷெசாத் ராய் நடத்திய கச்சேரியில் கலந்து கொண்டு அங்கு முதன் முதலாக இசைக்கச்சேரி நடத்திய முதல் மேற்கத்திய கலைஞர் என்ற பெருமையை ஆடம்ஸ் பெற்றார். அந்த கச்சேரியின் சில நிதி 2005 பாகிஸ்தான் பூகம்பத்தில் பாதிக்கப்பட்டவர்களுக்காகவும் பயன்படுத்தப்பட்டது.
1990களில், கிரீன்பீஸில் சேர்மனான டேவிட் மெக் டக்கார்ட்டுடன் இணைந்து தெற்கு பெருங்கடல் திமிங்கல காப்பகத்துக்காக பிரச்சாரம் மேற்கொண்டார், காப்பகம் அமைப்பதற்காக உலகமெங்கும் உள்ள அரசியல்வாதிகளை உற்சாகப்படுத்தி ஆம் என ஓட்டளிக்க 500,000 போஸ்ட் கார்டுகளை இருவரும் விநியோகித்தனர்).
PETA என்கிற விலங்கு உரிமைகள் சார்பாகவும் சில நேரங்களில் விலங்குகளை பராமரிப்பது தொடர்பான கடிதங்களை எழுதுவார் ஆடம்ஸ். KFCஇன் கனடா நாட்டு CEOவிற்கு நவம்பர் 2007இல் மிகவும் மனிதநேயமிக்க கொல்லும் முறையை கடைப்பிடிக்கும்படி கேட்டுக் கொண்டு கடிதம் எழுதினார். 17 ஆண்டுகளாக ஆடம்ஸ் ஒரு சைவம் சாப்பிடுபவர், PETA'வின் சைவம் சாப்பிடுபவர்களில் மிகவும் செக்ஸியானவர் என்ற பட்டத்துக்காகவும் பரிந்துரைக்கப்பட்டார்.
மே 25, 2005இல், மைத்துனர் ஜானி ஆர்மிடேஜுடன் இணைந்து லண்டனின் ராயல் மார்ஸ்டன் மருத்துவமனைக்காக ராக் பை த ரிவர் என்ற தலைப்பில் கச்சேரியும் ஏலமும் நடத்தி £1.3M வசூல் செய்தார். அதற்கு அடுத்த ஆண்டு மே 15இல், ஹோப் நிறுவன நிகழ்ச்சியில் (வடிவமைப்பாளர் பெல்லா பிராய்டால் நடத்தப்பட்டது) பங்கேற்க லண்டன் வந்தார் ஆடம்ஸ், அந்நிகழ்ச்சியில் வசூலான பணத்தில் ஒரு பகுதியான £250,000 பாலஸ்தீனிய அகதி குழந்தைகளுக்கு உதவுவதற்காக பயன்படுத்தப்பட்டது. அதனை அடுத்த ஜூன் மாதம், பொது மக்களில் இருந்த தனி நபர்களை ஏலத்தின் மூலம் தேர்ந்தெடுத்து லண்டனில் நடைபெற்ற மூன்று வெவேறு நலநிதி ஏல நிகழ்ச்சிகளில் அவருடன் பாடுவதற்காக வாய்ப்பளித்தார். சேகரிக்கப்பட்ட நலநிதியில் இருந்து NSPCC, தேவையில் உள்ள குழந்ததைகள், மற்றும் யுனிவர்சிட்டி காலேஜ் ஹாஸ்பிடல் ஆகியவற்றுக்காக £50,000 வழங்கப்பட்டது. பிப்ரவரி 28, 2008இல் கனடாவின், டொரண்டோவில் ஏர் கனடா சென்டரில் ஒன் நைட் லைவ் நிகழ்ச்சியில் ஜோஷ் கிரோபன், சாரா மெக்லாக்லான், ஜான் ஆர்டேன் மற்றும் ரியான் டென் ஆகியோருடன் இணைந்து சன்னிபுரூக் மருத்துவமனையின் பெண்கள் மற்றும் குழந்தைகள் பணிக்காக பாடினார்.
ஜார்ஜியாவின் அமைதிக்காக ட்பிலிசியில் செப்டம்பர் 19, 2008இல் சிறப்பு வெளியரங்க கச்சேரியில் ஆடம்ஸ் இசையமைத்தார்.
CMT'யின் கிராஸ்ரோட்ஸில் புதிய ஹிட்டாகியுள்ள பசுமை டிராக்டரின் ஜேசன் அல்டீனுடன் இணைந்து தோன்றவிருக்கிறார்.
ஒரு ஃபோட்டோகிராபராக
thumb|௨௦௦6 ஆம் ஆண்டுக்கான போட்டோகிராபிக்கான லீட்அவார்டை எற்றுக்க்கொள்கிறார். ஆடம்ஸின் போட்டோக்கள் பிரிட்டிஷ் வோக், லுவோமோ வோக், ல்வுமோ வோக், வேனிட்டி ஃபேர், ஹார்பர்ஸ் பஜார், ஐச்குயர், இன்டர்வியூ பத்திரிக்கை மற்றும் i-D மற்றும் பல பத்திரிகைகளில் வெளியானது. அவரது மற்ற போட்டோகிராபிக் முயற்சிகள் ஜெர்மனியின் பெர்லின் நகரை மையமாகக் கொண்ட பேஷன்/கலை பத்திரிகையான ஜூ மேகஸினிலும் பதிப்பிக்கப்பட்டன. ஜூன் 1, 2005இல், அமெரிக்கன் வுமன் என்னும் பதிப்பை கேல்வின் கிளீனுடன் இணைந்து அவரது போட்டோக்கள் அடங்கிய முதல் புத்தகமாக வெளியிட்டார்; அதன் வருமானங்கள் நியூயார்க் நகரின் மெமோரியல் ஸ்லோன் கெட்டரிங் கேன்சர் மையத்தின் மார்பகப் புற்றுநோய் ஆராய்ச்சித் திட்டங்களுக்காக செலவிடப்படுகிறது. அதைப் போன்றே மற்றொரு புத்தகத்தை டிசம்பர் 1999இல் மேட் இன் கனடா என்ற பெயரிலும் 2000இல் ஹேவன் என்ற புத்தகத்தையும் வெளியிட்டார். அவரது புத்தகங்கள் அனைத்தும் நோயால் மரணமடைந்த அவரது நண்பர் டோனாவுக்காக அர்ப்பணம் செய்யப்பட்டன.
2002இல் ராணி எலிசபெத் IIஇன் பொன் விழா கொண்டாட்டத்துக்கு மற்ற போட்டோகிராபர்களுடன் சேர்ந்து ஆடம்ஸும் அழைக்கப்பட்ட்டிருந்தார்; இந்த நிகழ்ச்சியின் போட்டோகிராப்களில் ஒன்று கனடாவின் தபால் தலையாக 2004இல் பயன்படுத்தப்பட்டது, மீண்டும் 2005இல் (ராணி எலிசபெத்தின் II உறுதித் தபால்தலை (கனடா) என்பதைப் பார்க்கவும்), ராணி எலிசபெத் IIஇன் மற்றொரு படமும் இளவரசர் பிலிப்புடையதும் இப்பொழுது லண்டனில் தேசிய புகைப்படக் காட்சியகத்தில் வைக்கப்பட்டுள்ளது.
ஃபோட்டோகிராபிக் கண்காட்சிகளாவன:
கோப்பு பகிர்மான உரிமை கோரிக்கை வழக்கு
கோப்பு பகிர்மான காப்புரிமை அத்துமீறலுக்கான சட்டஉரிமைக் கோரல் வழக்குகளில் முதன்முதலாக ஒரு சட்டக்குழுவுக்கு முன் முக்கிய பதிவு லேபிள்களில் வழக்குப் பதிவு செய்ததில் "சம்படி" என்பது 24 பாடல்களில் ஒன்றாகும். 24 பாடல்களை அத்துமீறியதாக 2007 வழக்கு ஒன்றில் ஜேமி தாமஸ் என்ற நான்கு பேரில் ஒருவரான ஒரு தாய் கண்டுபிடிக்கப்பட்டார், சேதங்களுக்கு அபராதமாக 222,000 டாலர்கள் செலுத்தும்படி (ஒரு பாடலுக்கு 9,250 டாலர்கள்) விதிக்கப்பட்டார். இரண்டாவது வழக்கு, 2209 இல், தாமஸ் என்பவரை குற்றவாளியாக கண்டறிந்தது நீதிமன்றம், சேதங்களுக்காக ($80,000/பாடல்) என 1,920,000 டாலர்கள் அபராதம் விதிக்கப்பட்டார்.
வெளி இணைப்புகள்
‎
பகுப்பு:1959 பிறப்புகள் பகுப்பு:பிரையன் ஆடம்ஸ் பகுப்பு:வாழும் நபர்கள் பகுப்பு:கிராமி விருது வென்றவர்கள் பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்கம்-நபர்கள்
ரிச்சார்ட் பிலிப்ஸ்
ரிச்சார்ட் பிலிப்ஸ் ஒரு வியாபாரப் பொருட்களை ஏற்றிச்செல்லும் சர்வதேசக் கப்பலில் பணியாற்றும் கப்டன் தரத்திலான ஒரு மாலுமியாவார். இவர் கப்டன் பொறுப்பேற்று வழி நடத்திச் சென்ற மேயர்ஸ்க் அலபாமா எனும் கப்பல் 2009 இல் சோமாலியக் கடற்கொள்ளையர்களால் தடுத்து நிறுத்தபட்ட நிகழ்வு மூலம் உலகப் புகழ் பெற்றார். சோமாலியக் கடற்கொள்ளையர்களால் கப்பல் கைப்பற்றப்பட்டபோது இவர் தீரமாகச் செயற்பட்டு காரியமீட்டினார் என்று கூறப்படுகின்றது. ஆயினும் இவரது கப்பலில் வேலை செய்த சக மாலுமிகள் இவரை கவனக்குறைவானவர் என்றும் கூறுகின்றனர்.
ஆரம்ப வாழ்க்கை
கப்டன் ரிச்சாட் பிலிப்ஸ் ஐக்கிய அமெரிக்காவில் வின்செஸ்டர், மச்சுசுசேட்ஸ் இல் பிறந்தார். அத்துடன் வின்செஸ்டர் உயர் பள்ளியில் 1973இல் தனது படிப்பை முடித்துக்கொண்டார். முதலில் சர்வதேசச் சட்டங்கள் பற்றிய பட்டப்படிப்பை மேற்கொள்ள விரும்பினாலும் இறுதியில் மசசுசெட்ஸ் மாரிடைம் அக்டமியில் தனது பட்டப்படிப்பை 1979இல் முடித்துக்கொணாடார். தனது பாடசாலைக் காலத்தில் தானுந்தி ஓட்டுனராகப் பணியாற்றினார். அத்துடன் 1987 இல் அன்ரியா கொக்கியோ எனும் தாதியினை மணம் முடித்ததுடன் டானியல் மற்றும் மரியா போன்ற குழந்தைகளில் தந்தையுமாவார்.
மேயர்ஸ்க் அலபாமா கடற்கொள்ளை நிகழ்வு
ஏப்ரல் 8 2009 இல் மேயர்ஸ்க் அலபாமா கப்பலினுள் சோமாலியக் கடற்கொள்ளையர்கள் ஏறிக்கொண்டனர். இந்த நிகழ்வு நடக்கும் போது சோமாலியக் கடற்கரையில் இருந்து சுமார் 440 கி.மீ தொலைவில் மேயர்ஸ்க் அலபாமா பயனித்துக்கொண்டிருந்தமை குறிப்பிடத்தக்கது. கென்னியாவின் மொம்பாஸா துறைமுகத்தை நோக்கிப் பயனித்துக்கொண்டிருந்த இந்தக் கப்பலில் சுமார் 20 மாலுமிகள் இருந்ததுடன் 17000 மெட்ரிக்தொன் எடையுடைய பொருட்கள் இருந்தன. இதில் கென்யா, உகண்டா, சோமாலியா ஆகிய நாடுகளுக்கான உதவிப் பண்டங்கள் சுமார் 5000 மெட்ரிக்தொன் இடம்பெற்றிருந்தமையும் குறிப்பிடத்தக்கது.
கடற்கொள்ளையர்கள் கப்பலில் ஏறியதும் பெரும்பாலான மாலுமிகள் இயந்திர அறையில் அடைக்கலம் தேடிக்கொண்டனர். இவர்களைத் தேடிச் சென்ற ஒரு கடற்கொள்ளையனை மாலுமிகள் மடக்கிப் பிடித்துக்கொண்டனர். இவ்வாறு பிடித்து 12 மணிநேரம் பிணையக் கைதியாக மாலுமிகள் வைத்திருந்த இந்தக் கடற்கொள்ளையனை ஏற்றிக்கொண்டு கப்பலில் இருந்த உயிர்காப்புப் படகில் கடற்கொள்ளையர்களை வெளியேறுமாறு கேட்டுக்கொள்ளப்பட்டது. ஆயினும் கடற்கொள்ளையர்கள் இதற்கு உடன் பட்டாலும் தங்களுடன் கப்டன் ரிச்சார்ட் பிலிப்ஸையும் ஏற்றிக்கொண்டதுடன் அவரை விடுவிக்க மறுத்து சோமாலியா நோக்கிப் பயணிக்கத் தொடங்கினர். அத்துடன் கப்டன் ரிச்சார்ட் பிலிப்ஸ் விடுவிக்கப்படவேண்டுமானால் கப்பத்தொகை வேண்டும் என்றும் வேண்டினர்.
ஏப்ரல் 8 இச்செய்தி எட்டிய அமெரிக்க கடற்படைக் கப்பல்களான யுஎஸ்எஸ் பெயின்பிரிச் மற்றும் யுஎஸ்எஸ் ஹாலிபேர்ட்டன் ஆயின சம்பவ இடம் நோக்கி விரைந்து நகர்ந்து ஏப்ரல் 9 அன்று சம்பவ இடத்தை அடைந்தனர். மேயர்ஸ்க் அலபாமா சம்பவ இடத்தில் இருந்து தனது பயன இலக்கான மொம்பாஸ், கென்யா நோக்கி இராணுவப் பாதுகாப்புடன் நகரத் தொடங்கியது. ஏப்ரல் 9 முதல் கடற்படையினருக்கும் மேயர்ஸ்க் அலபாமா உயிர்காப்புப் படகில் ரிச்சார்ட் பிலிப்சை பணயக்கைதியாக வைத்திருந்த சோமாலியக் கடற்கொள்ளையருக்குமிடையிலான பேச்சுவார்த்தை தொடங்கியது. மூன்று நாட்களின் பின்னர் அப்டுவாலி மூஸ் எனும் கடற்கொள்ளையன் கப்பம் சம்பந்தமாகப் பேச்சுவார்த்தை நடத்த அமெரிக்கக் கப்பலை வந்தடைந்தான். அதே வேளை ஏனைய மூன்று கடற்கொள்ளையரும் தொடர்ந்தும் ரிச்சார்ட் பிலிப்ஸை பணயக்கைதியாக உயிர்காப்புப் படகினுள் வைத்திருந்தனர்.
ஏப்ரல் 12, அமெரிக்க கடற்படையின் சீல் படையினர் உயிர்காப்புப் படகினுள் இருந்த கடற்கொள்ளையரை குறிபார்த்துச் சுடும் துப்பாக்கியினால் சுட்டதுடதனால் சம்பவ இடத்தினிலேயே மூன்று கடற்கொள்ளையரும் கொல்லப்பட்டனர். கப்டன் ரிச்சாட் பிலிப்ஸ் உயிருடன் மீட்கப்பட்டார். இதேவேளை பேச்சுவார்த்தைக்காக கப்பலில் இருந்த நான்காம் கடற்கொள்ளையனை அமெரிக்கப்படையினர் கைதுசெய்ததுடன் நீதி மன்றில் பின்னர் நிறுத்தப்பட்டான். நீதி மன்றில் கடற்கொள்ளையில் ஈடுபட்டமைக்காக 33 வருடங்களை சிறையில் கழிக்க வேண்டிய நிலமை அப்டுவாலி மூஸூற்கு ஏற்பட்டது.
திரைப்படம்
இந்தச் சம்பவத்தை மையமாக வைத்து ரிச்சார்ட் பிலிப் A Captain's Duty: Somali Pirates, Navy SEALS, and Dangerous Days at Sea எனும் புத்தகத்தை எழுதினார். இந்தப் புத்தகத்தை மையமாகக்கொண்டு பிரபலமாக ஹொலிவூட் நாயகன் டொம் ஹாங்ஸ் நடிப்பில் திரைப்படம் ஒன்று அக்டோபர் 11, 2013 இல் வெளியானது.
நெப்டூனைட்டு
நெப்டூனைட்டு (Neptunite) என்பது KNa2Li(Fe2+,Mn2+)2Ti2Si8O24 என்ற மூலக்கூற்று வாய்ப்பாட்டால் விவரிக்கப்படும் சிலிக்கேட்டு வகைக் கனிமமாகும். மாங்கனீசு உலோகத்தின் அளவு அதிகரிக்கும்போது இதே கனிமம் மாங்கன்-நெப்டூனைட்டு என்ற கனிமத் தொடர்வரிசையை உருவாக்குகிறது. இக்கனிமத்தில் இடம்பெற்றுள்ள தைட்டானியம் உலோகத்தை வனேடியம் உலோகம் இடப்பெயர்ச்சி செய்தால் வாடாட்சுமைட்டு என்ற கனிமம் உருவாகிறது.
இசுகாண்டிநேவிய மற்றும் ரோமானிய கடல்-கடவுளை அடிப்படையாகக் கொண்டு இக்கனிமத்திற்கு நெப்டூனைட்டு என்று பெயரிடப்பட்டது. அமெரிக்க மணிக்கற்களியல் நிறுவனம் 11.78 காரட் நெப்டூனைட்டு கனிமத்தை இராமன் நிறமாலையியலில் அடையாளம் கண்டது.
மேற்கோள்கள்
பகுப்பு:பொட்டாசியம் கனிமங்கள் பகுப்பு:இலித்தியம் கனிமங்கள் பகுப்பு:சோடியம் கனிமங்கள் பகுப்பு:தைட்டானியம் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சிலிக்கேட்டு கனிமங்கள் பகுப்பு:பைல்லோ சிலிக்கேட்டுகள்
2016 கோடைக்கால ஒலிம்பிக் நிறைவு விழா
2016 கோடைக்கால ஒலிம்பிக் விளையாட்டுக்களின் நிறைவு விழா இரியோ டி செனீரோவின் மரக்கானா விளையாட்டரங்கத்தில் ஆகத்து 21, 2016, ஞாயிறன்று இரவு 20:00க்கு பி.நே.வ (ஒ.ச.நே - 03:00) துவங்கும். 78,000-இருக்கை கொண்ட விளையாட்டரங்கம் முழுமையும் நிரம்பி இருக்கும் என எதிர்பார்க்கப்படுகின்றது. ஒலிம்பிக் பட்டயத்தில் வரையறுத்துள்ளபடி நிறைவுப் பேச்சுக்கள், கொடியேற்றங்கள், நாடுகளின் அணிவகுப்பு, ஒலிம்பிக் தீச்சுடரை அணைத்தல் போன்ற முறைசார் சடங்குகளுடன் கலைநிகழ்ச்சிகளையும் ஒருங்கிணைக்கும்.
நிறைவு விழாவில் ஒலிம்பிக்கின் தாயகமான கிரேக்கம், 2016 நடத்திய பிரேசில் மற்றும் 2020 ஒலிம்பிக்கை நடத்தப் போகும் ஜப்பான் ஆகிய நாடுகளின் நாட்டுப் பண் இசைக்கப்படும்.
இந்த நிறைவு விழாவிற்கான புத்தாக்க இயக்குநராக ரோசா மாகலேசு உள்ளார். இந்த விழா இரியோவின் சாலை கார்னிவாலை குவியப்படுத்தி இருக்கும். இதில் நோர்வேயின் மின்பருவ இசை அமைப்பாளர் கைஃகோ நிகழ்ச்சியும் இடம் பெறும். இது புதியதாகத் தொடங்கவிருக்கும் ஒலிம்பிக் தொலைக்காட்சி அலைவரிசையின் துவக்க விழாவாக அமையும். பிரேசிலின் காற்பந்தாட்டக்காரர் பெலே துவக்கவிழாவிற்கு வரவியலாது போனதால் நிறைவு விழாவில் பங்கேற்கப் போவதாக தனது டுவிட்டர் பதிவில் கூறியுள்ளார்.
2020 கோடைக்கால ஒலிம்பிக் விளையாட்டுப் போட்டிகளுக்கான முன்வைப்பு காட்சியளிப்பை ரிங்கோ ஷீனா வடிவமைக்கவிருக்கிறார்.
மேற்சான்றுகள்
பகுப்பு:2016 ஒலிம்பிக் விளையாட்டுக்கள்
கவுதம் நவ்லகா
கவுதம் நவ்லகா (Gautam Navlakha என்பவர் சிவில் உரிமைகள், சனநாயக,   மனித உரிமை ஆர்வலர்; மற்றும் பத்திரிக்கையாளர்  ஆவார். இவர் தில்லியில் மக்கள் ஜனநாயக உரிமை யூனியன் அமைப்பில் இருந்து செயல்பட்டு வருகிறார். மேலும் இவர் எக்னாமிக் அண்டு பொலிடிகல் வீக்லி இதழாசிரியரும் ஆவார்.  இவர் புது தில்லியில் வசித்து வருகிறார்.
இந்தியப் பிரதமர் நரேந்திர மோதியைக் கொல்ல மாவோயிஸ்டுகளுடன் சேர்ந்து சதித்திட்டம் தீட்டியதாக குற்றம்சாட்டி, இவர் உள்ளிட்ட இடதுசாரி ஆதரவாளர்களான ஐந்து பேரை 2018 ஆகத்து 28 அன்று மகாராட்டிர காவல் துறையினர் கைது செய்தனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.
மேற்கோள்கள்
பகுப்பு:இந்திய அரசியல் எழுத்தாளர்கள் பகுப்பு:வாழும் நபர்கள்
ஹம்சபூஷணி
ஹம்சபூஷணி இராகம் கருநாடக இசையில் பயன்படும் இராகங்களில் ஒன்றாகும். இது 23 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 5 ஆவது மேளமாகிய கௌரிமனோகரி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), காகலி நிஷாதம்  (நி3) ஆகிய சுரங்கள் வருகின்றன.
மேற்கோள்கள்
பகுப்பு:கௌரிமனோகரியின் ஜன்னிய இராகங்கள்
புது காசி விஸ்வநாதர் கோயில்
புது காசி விஸ்வநாதர் கோயில் (New Vishwanath Temple or Birla Temple) இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் வாரணாசி நகரத்தில் அமைந்துள்ள பனாரஸ் இந்து பல்கலைக்கழக வளாகத்தில் அமைந்துள்ளது. தொழில் அதிபர்களான பிர்லா குடும்பத்தினர் இக்கோயிலை 1966-ஆம் ஆண்டில் கட்டி காசி விஸ்வநாதருக்கு] அர்ப்பணித்தனர். இக்கோயில் கோபுரம் 250 அடி உயரம் கொண்டது.
வரலாறு
வாரணாசியில் உள்ள காசி விஸ்வநாதர் கோயில் பலமுறை தில்லி சுல்தான்கள் மற்றும் முகலாயர்களால் இடித்து தரைமட்டமாக்கப்பட்டது. காசி விஸ்வநாதர் கோயில் 1194-ஆம் ஆண்டில் தில்லி சுல்தான் குத்புத்தீன் ஐபக் என்ற அடிமை வம்ச மன்னரும், 1447-1458 இடைப்பட்ட காலத்தில் ஜவுன்பூர் சுல்தான் உசைன் ஷா ஷர்க்கியாலும், பிறகு அவுரங்கசீப்பாலும் இடித்துத் தள்ளப்பட்டதுடன், இடித்த இடத்தில் ஞானவாபி பள்ளிவாசல் எழுப்பப்ப்பட்டது.
1931-ஆம் ஆண்டில், இந்திய விடுதலை இயக்க வீரரான பண்டிட் மதன் மோகன் மாளவியா என்பவரால், பனாரஸ் இந்து பல்கலைக்கழக வளாகத்தில்  காசி விஸ்வநாதர் கோயில் கட்டிட அமைப்பில் கோயிலை நிறுவ அடிக்கல் நாட்டப்பட்டது. இக்கோயில் கட்டுவதற்கு பிர்லா குடும்பத்தினர் நிதியுதவி அளித்தனர். இக்கோயிலை கட்ட 35 ஆண்டுகள் ஆனது. 1966-ஆம் ஆண்டில் திறக்கப்பட்ட இக்கோயில் கோபுரத்தின் உயரம் 77 மீட்டர் ஆகும். இது இந்தியாவில் மிகவும் உயரமான கோயில் ஆகும். இக்கோயில் பளிங்குக் கல் மற்றும் மணற்கற்களால் கட்டப்பட்டது.
தரை தளத்தில் இக்கோயில் மூலவரான காசி விஸ்வநாதர் சன்னதி உள்ளது. முதல் தளத்திதில் அண்ணபூரணி, நடராசர், துர்கை, அனுமார், இலக்குமி நாராயணன், விநாயகர், நந்தி மற்றும் பைவரர் ஆகிய தெய்வங்களுக்கான சன்னதிகள் உள்ளது. கோயில் உட்புறச் சுவர்களில் பகவத் கீதையின் சுலோகங்கள் பொறிக்கப்பட்டுள்ளது.
அமைவிடம்
காசி விஸ்வநாதர் கோயிலுக்கு தென்மேற்கே 7 கிமீ தொலைவிலும், வாரணாசி சந்திப்பு தொடருந்து நிலையத்திலிருந்து 9 கிமீ தொலைவிலும் உள்ளது.
மேற்கோள்கள்
பகுப்பு:வாரணாசி பகுப்பு:வாரணாசி மாவட்டம் பகுப்பு:வாரணாசி மாவட்டத்தில் உள்ள கோயில்கள்
வடக்கு தெற்கு வழித்தடம்
இதன் பெயர் காட்டுவது போல், இந்த வழித்தடம் சிங்கபூரின் வடக்கையும் தெற்கையும் ஒன்றிணைக்கிறது. இடையில் ஜூரோங் கிழக்கு ரயில் நிலையத்தில், கிழக்கு மேற்கு வழித்தடம் உடனான சந்திப்பு உள்ளது.
வட்டப்பாதை வழித்தடத்திற்கு மாற விரும்புவோர், பீஷான் மற்றும் டோபி காட் ஆகியவற்றில் உள்ள சந்திப்புகளை பயன்படுத்தலாம்.
வெளினைப்புகள்
பகுப்பு:சிங்கப்பூரில் இரும்புவழிப் போக்குவரத்து
ராணிமகராஜபுரம் கருப்பசாமி கோயில்
ராணிமகராஜபுரம் கருப்பசாமி கோயில் தமிழ்நாட்டில் தூத்துக்குடி மாவட்டம், ராணிமகராஜபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வரவு நல்ல உறவு
வரவு நல்ல உறவு 1981 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர், ரேகா மற்றும் பலரும் நடித்துள்ளனர்.
கதை
குடும்பத்தின் மீதும் உறவுகளின் மீதும் அதீத பாசமும் நம்பிக்கை கொண்ட ஒரு தந்தை, குடும்பத்தின் மீதும் உறவுகளின் மீதும் வெறுப்பும், நம்பிக்கையற்ற ஒரு தந்தை இவர்களின் வாழ்வில் நடக்கும் சம்பவங்கள் தான் இப்படத்தின் கதை. தனது பணி ஓய்வு பணத்தை மகன்களுக்கும் மகளுக்கும் பிரித்துக் கொடுத்து விடுகிறார் ஒரு தந்தை. பொறுப்புகளை ஏற்றுக் கொள்கிறோம் என்று சொன்ன மகன்களும் மகளும் தந்தையை நடுத்தெருவில் நிறுத்தி விடுகிறார்கள். உறவுகள் வேண்டாம் என்று இருக்கும் தந்தை மீது பாசத்தைக் காட்டினாலும் அவர் மனம் மாறாததால், பிள்ளைகள் அவர்கள் வீட்டை விட்டு   வெளியேறுகிறார்கள். பிள்ளைகள் பிரிந்ததும் பாசத்தை நாடும் தந்தை மனம் மாறி மீண்டும் குடும்பத்தினர் இணைகிறார்கள்.
வெளி இணைப்புகள்
பகுப்பு:1981 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விசு இயக்கிய தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:எஸ். வி. சேகர் நடித்த திரைப்படங்கள்
ஜம்மனஹள்ளி மாரியம்மன் கோயில்
ஜம்மனஹள்ளி மாரியம்மன் கோயில் தமிழ்நாட்டில் தர்மபுரி மாவட்டம், ஜம்மனஹள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
காலந்தவறாமை
காலந்தவறாமை (Punctuality) என்பது ஒரு பணியை முடிக்க நிர்ணயிக்கப்பட்ட நேரத்திற்கு முன்னர் அல்லது சரியான நேரத்துக்குச் சென்று கடமையை நிறைவேற்றும் ஒரு பண்பு ஆகும். "காலந்தவறாமை" அடிக்கடி "நேரத்திற்கு" என்ற பொருளில் பயன்படுத்தப்படுகிறது. வழக்கமாக, சிறிய அளவு காலந்தாழ்த்தல் ஏற்றுக்கொள்ளத்தக்கதாக உள்ளது; இது பொதுவாக மேற்கத்திய பண்பாடுகளில் பத்து அல்லது பதினைந்து நிமிடங்கள் ஆகும், ஆனால் மருத்துவர் பார்வை நேரம் அல்லது பள்ளி படிப்பு தொடர்பு போன்ற நிகழ்வுகளில் இது ஏற்கப்படுவதில்லை.
வெளி இணைப்புகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:நேர மேலாண்மை பகுப்பு:நடத்தை
லோபமுத்ரா பாட்டாசார்ஜி
லோபமுத்ரா பாட்டாசார்ஜி  (Lopamudra Bhattacharji, பிறப்பு: சனவரி 31 1960), இந்தியப் பெண்கள் தேர்வுத் துடுப்பாட்ட அணியின் உறுப்பினர். இவர் ஒரு தேர்வுத் துடுப்பாட்டப் போட்டியிலும், 15  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1985 ல், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1960 பிறப்புகள் பகுப்பு:வாழும் நபர்கள்
விலங்கு உளவியல்
விலங்கு உளவியல் (Animal psychology ; Comparative Psychology) என்பது விலங்குகளின் நடத்தையோடு, மனிதனின் நடத்தையையும் ஒப்பிட்டு புரிந்து கொள்ள உதவும், பல்துறை சார்ந்த உளவியல் துறை ஆகும். இதன் சொற்பிறப்பியல் அடிப்படையில் நோக்குவோமானால், மனிதனின் நடத்தையும், அவனது சமூக கட்டமைப்புகளும், உயிரின வாழ்வியல் கூறுகளோடு ஒப்பிட்டு ஆராயும் விலங்கின நடத்தையியல் என்பதோடும், பரிணாம உயிரியல் என்பதோடும், பொதுவான மனிதனின் உளவியல் இயல்புகளோடு ஒப்பிட்டு அறியவும், இந்த உளவியல் பிரிவு பெரிதும் துணையாகிறது.
தோற்றம்
பண்டைக் காலத்தில் உயிருள்ளன, உயிரில்லன ஆகியவற்றிற்குத் தத்கவாறு, மனித நடத்தைகள் மாறி வந்திருக்கின்றன. முதலில் தன்னைப் பாதுகாத்துக் கொள்வதற்காக விலங்குகளை, மனிதன் எதிர்க்கவேண்டி யவனாயிருந்தான். பின்னர், குதிரை, நாய், பருந்து, பூனை போன்ற பிற விலங்குகளையும், பயன்படுத்திக்கொள்ளக் கற்றுக்கொண்டான். பசித்தபோது உண்ணல், நீர்வேட்கையுற்றபோது குடித்தல், இனம்பெருக்கல், மற்ற விலங்குகளுடன் ஒன்று சேர்ந்து தன்னைப் பாதுகாத்துக் கொள்ளல், ஆபத்துக்குத் தப்பி ஓடி ஒளித்தல் போன்ற செயல்களை விலங்குகளும் தன்னைப்போலவே செய்வதை அறிந்து கொண்டான். அவைகளைப்பற்றி நம் மூதாதையர் கொண்டிருந்த மனப்பான்மையைப் பொதுமக்களிடை வழங்கும் கதைகளும், புராணக்கதைகளும் நமக்குப் பதிவு செய்து, பாதுகாத்து வைத்துள்ளன. நம் மூதாதையர் தமக்கிருந்தது போலவே, மற்ற உயிர்களுக்கும் ஆன்மாவும், ஆசைகளும் உணர்ச்சிகளும் உண்டென்று எண்ணினர். மேலும், மனிதனுடைய ஆன்மா விலங்கின் உடலில் தங்க முடியும் என்றும் அவர்கள் நம்பினதாக, அவர்களுடைய மறுபிறப்புக் கொள்கை காட்டுகின்றது. மக்கள் எவ்வாறு நடந்துகொள்ள வேண்டுமென்பதைக் கற்பிக்க, விலங்குகளையும் பயன்படுத்தினர் என்பதை உலகப் புகழ்பெற்ற பஞ்சதந்திரக் கதைகள் எடுத்துக் கூறுகின்றன.
மனிதர்கள் மட்டுமே சிந்தனை ஆற்றலை உடையவர் என முந்தைய அறிஞர்கள் கூறினர். எடுத்துக்காட்டாக, உள்பொருள் என்பது, கருத்தும், பரப்பும் உடையது என்று இடேக்கார்ட் என்னும் பெரிய தத்துவ இயலார் கூறினர். மக்கள் மட்டுமே சிந்திக்கக் கூடியவர் என்று அவர் கூறினார். விலங்குகள் பேச முடியாதிருப்பதால், அவை சிந்திப்பதில்லை என்று முடிவு செய்ய வேண்டியிருக்கிறது என்றும், அதனால் விலங்குகள் என்பவை சிக்கலான பொறிகளுள்ளவை மட்டுமே என்றும், அவை குறிப்பிட்ட நோக்கில் நடக்குமாறு ஆக்கப்பட்டிருப்பதாலேயே, அவை நடக்கின்றன என்றும் அவர் முடிவு செய்தார்.